Mhux xieraq għalija nnifsi li nikteb b' dil- mużika għaddejja fuq wara . Bhal xirka ta' barbari li jaħbtu għall- belt ewlenija mill- ewwel u minn hemm jiksbu kontroll komplut tal- art , hekk dan il- mad blunted jazz imħallat ma traċċi sinjuri ta Deep House għandhom ħabta jixxebilku ma qalbi . Minnhemm bla ebda xkiel anzi bil- ward imxerred 'l hinn u 'l hawn fit- toroq kollha tinbet is- saltna ta hena li ma tinkiseb bl- ebda mod ieħor jekk mhux bl- għajnuna ta' mediċina apposta . B' hekk jittieħed ritratt kemxejn imżelleġ mir- rejalta' . U ħadd ma jaf x' hini l- kelma . X' aktarx għandi ghomri infittixha . X' imkien fid- dancehall tkun ta ! Imma mur sibha f' dawk l- uċuh , uħud iċċassati , oħrajn jarmu x- xrar , biċċa sew minnhom dahkana u sett ieħor b' tal- ħmar ! Naf li minn daqqiet nghejha ġej u sejjer bil- kantun fuq spallti , saħansitra ġieli anke nogħtor taħt il- madmad imma dak in- nar ġewwieni jibqa' jkebbes sakemm jara filata oħra tieħu l- forma . Twila t- triq li għażilna imma nemmen li hi t- triq li tagħmilna boys ta' stoffa , dik it- targa jew tnejn ogħla . Propja propja għadni ma nafx nisthajjilx iz- żmien bħal valanga nieżla u tikber hi u tkakxar magħha kull ma ssib jew riefnu li jgħaddi minn miegħi , jaħtafli l- pala ta jdejja u jdawwarni żugraga bħal dak tar- riklam . Biex tkompli tgħaqqad kif jgħidu l- Blur , This is a Low . Il- ħeġġa qiegħda tkun marsusa bejn l- idejn morsa ta' dubji , mistoqsija fuq il- ħila u fuq in- nifsi . U bħal General għaqli , nehtieg nintasab ftit fit- tinda waħdi għad- dawl tal- lampa , ninza l- uniformi minn fuqi u nieħu nota tal- qagħda tal- armata , z- żwiemel , provvisti , armamenti . . . kollox laxk u matt , mħeddel u mxekkel . Il- midalji u ċ- ċertifikati hemm qiegħdin ileqqu , jilmaw żminijiet aħjar imma l- ħajt kbir u jesa' bil- wisq iżjed . U t- tefgħa minn fej sa nsibha ? L- ispark . . . It- tim tal- imqarbin ħareġ bl- unuri , kważi kważi fej il- bieb ta barra maċ- cekkawt kont qed nistenna anke bukkett fjuri . U tgħallimna wkoll . Anke mill- ħabib tiegħi li nara kuljum bej xogħol u sfrattu skoprejt il- ġdid . U mit- Tnej li ġej sa nippartecipa iżjed . Naraw hux nar tat- tiben jew nar minn dak tal- branding tal- baqar , biz- żmien . L- aqwa li din l- art tqatta' u tiekol minnha . . . u għalissa għada u tibqa . Il- bir kien fond u mudlam . Il- ħama fil- qiegħ kumplici ħa jiġbed l- isfel u l- umdita' tinhass tiggranfa mal- pori ta gismi jirtoghod il- ballu ta' San Vitu . Imma minn ġol- fetħa z- żgħira tal- ħorża kien jidher sema kaħlani nir u għax tgħid . . . s- swaba ta' jdejja u saqajja kellhom fili magħmula bil- qies fejn jitmattru u jaħtfu l- ġibda għal fuq . L- okkażjoni li għamlet 'il Gedida Sinjura aktar milli qatt kienet qabel nibqa niftakarha . Kollox bizzilla , t- trab togħma ta' Nescafe Cappuccino tal- isticker blu , l- agha tan- nies u t- tbissim kontinwu . Kulhadd ħelu jgennen għalkemm niftakar l- għajnejn żoroq , il- warmth minn hobba nofsu mikxuf , ix- xagħar stil Ethel Brown , ix- xinxili u x- xorb bil- gliegel . Fl- Ewwel Gnien is- seħer kompla għall- affari tiegħu sakemm minn qalb is- siġar slavaġ stajna nilmħu il- purtieri suwed iwarrbu fil- bogħod . L- istess gara dal- lejl , did- darba mill- bitħa ta Nru. 70 . Temmejna serata ta' breakbeat fuq ritmi electro - funk bir- Reggae ' s User Guide to Love , mistura ħelwa manna għal ħinijiet bikrija . Ricky jibqa' f' moħħna biex nihhajgekjawh għall- okkazzjoni li jmiss ! Gustuza tassew dik l- Għawdxija tal- Brażil speċjalment hi u Ssiktu u idejha jhufu ma ġisimha ċkejken . Avolja laqatni n- numru ta xebbiet twal li rajt dal- wijkend . Hallieh jonfoħ ir- riħ mix- xaqq tal- bieb tal- kampnar ! Is- siegħa tad- dlamijiet taf tkun kerha wisq . Twahhax kif tidhol fik inkiss inkiss u tixxeblek mal- vini , tirfed fil- ġewwieni , ssib il- qalb u tagħsarha sakemm titla' għal moħħ u tnawwru sal- punt li jibda jinbaram , jinxef u jinfaqa' . Kliem sieħbi li jiġbor jgħaddi minn moħħi . Tibda tapprezza s- sabiħ u tghozzu aktar meta tagħraf il- morr u ttih l- għarfien li hemm bżonn . Kwazi nazzarda inzid li l- morr u l- ħelu jimxu id f' id u akbar kemm hu wieħed , akbar l- ieħor . . . Kieku sinjal tajjeb għax ilni ma nhoss ruħi fi sħaba sewda bħal din , tohnoqni u tbarri l- arja milli tidhol fija , titma ċ- ċelluli tiegħi b' velenijiet vjola jaħarqu . U minn dal- qiegħ nibda s- saga tiegħi . Dirghajja u l- Oghli jridu jagħmlu tajjeb . Is- siegħa magħna . Pjanijiet ma jeżistux . Hemm biss l- għatx għat- tajjeb u r- rieda s- sħiħa tiegħi li noħroġ u nirbaħ bil- grif u t- tbengil jimmarkaw il- ġisem mhux iżjed bl- ilwien nirien u vjola imma b' disinn ikkumplikat bħal bizzilla fina li tieħu pjaċir tħares lejha . * Hajr speċjali jmur at - Thievery Corporation tal- ispirazzjoni u Perry Farrell . Meta tqis li kienet ġimgħa ta sebat ijiem ma tara xej stramb . Meta tifli sew , anzi daqqa t' għajn ikun biżżejjed , tintebaħ bid- differenza . Ghax kienet ġimgħa magħmula minn Gimghat u Sibtijiet biss mingħajr il- bqija tal- jiem l- oħra . Qas ċans inħarsu ftit lura u naraw il- keded li tajna 'l gisimna . Kull jum minnhom kien fih tiegħu , ovvjament l- ingredjent ewlieni tibqa' l- mużika . Maghha jiġu l- ħwawar l- oħra bħal vitamini , Habib u ħbieb , aktar mużika u dik il- mara 'l hinn u 'l hawn , preferibilment insir nafha fejn inkun . U fil- fatt ilbierah l- aħħar jum solenni kien orga ta dawn l- affarijiet kollha . Il- Muzika tirbombja ( kemxej wisq sakemm qagħdu widnejna ) serqet ix- xena . RowenK kien f' forma brillanti , kemm muzikalment u kemm minn - naħa 121 . Ilbierah kien liebes il- libsa tal- Ghammiedi . Flok iħanxar mid- deżert , kien qed iħallat u jdawwar mużika kif jaf hu u l- Messija tal- bieraħ kien sewdieni u b' xagħru mqaxxra għal kollox . Flok il- Midluk kien jismu Ċikku . RowenK kbir ħafna u Ċikku kompla jibni fuq il- pedamenti li sab sakemm tista' tgħid li ħin minnhom is- Swali tal- Inbid kienu kemmxej maqtugħa mill- art . Aqta' xi nagħġa sewda 'l hinn u 'l hawn , in- nies kienu tal- qatgħa u lebsin l- istess . Tbissima minn widna s' oħra u kuluri differenti . Kulhadd ġie bi hgaru biex jagħmel ħbieb ġodda u kuntenti li qed jgħixu . Kien xhin iċ- ċappa sewda ta' wara t- tieqa bdiet titlef l- iskur u ssir blanzun kaħlani ċar li għaddielna minn rasna li issa jmiss triq lura d- dar . Issa nisma lil Marlena Shaw , imbagħad xi dZihan u Kamien u sejrin . Wasalna fi tmiem l- ewwel parti ta' ġimgħa ta madmad ħelu u toqol ħafif . Hafif il- kelma ġġib hekk , għax l- għoljiet xorta insibuhom anke fil- mergħat kollhom ħdura tal- hena u t- tbahrid edonist . Imma mbagħad hemm il- katt ebav d rest . Isimha magħha . Bdiet tiela mill- Erbgħa sakemm ssabtet mal- art u Ricky tefghalu kuxin taħt rasu . Dak tar- Rastfari li kien hemm fil- flett kien ħelu wisq imma ; mirqum bl- idej u kollu kuluri fuq l- iswed . Nammetti li f' ċertu ħinijiet anke qabel dan kollu bdejt nara ftit rogħda fil- bogħod . Illum il- ġurnata dħalna fil- ġnien Tal- Ewwel b' inqas nies magħna imma b' aktar dehen u jugs vojta x' nimlew . Kif sħaqt qabel , l- esperjenza tikber skond kemm tkun il- bod mis- saqaf li tgħammar fih . Galadarba ħriġt mill- għatba tad- dar tista' tiftaħ in- nowtbukk jew tilbes ix- xingards u l- armar tal- ispallejn bħal tar- rugby . Ovvjament jekk issawwarhom minn rajk , ikun tant l- aħjar għalik . . . bl- ebda ħsieb ta' konfront jew attitude , just biex tinbena isbaħ u sod . U biex insaħħaħ kliemi , bogħod minn taħt is- saqaf u barra minn xtutna l- esperjenza tissokta tingemgha b' rata aktar mgħaġġla . Is- sabiħ hu meta jibda d- daqq u narmaw niccaqalqu ritmikament mal- mużika . . . . put ' em high ! Taf x' kien hemm miktub ġol- qoxra mzejtna tad- diska ? Hsejjes Muzikali